钦定古今图书集成/明伦汇编/氏族典/第326卷 > 《廖用贤尚友录》 > 游居敬
## 钦定古今图书集成/明伦汇编/氏族典/第326卷 > 《廖用贤尚友录》 > 游居敬

按《延平府志》：“居敬字行简，南平人，宋儒酢裔孙。登嘉
靖壬辰进士，选翰林庶吉士，改授监察御史，以澄清
自任。巡视芦沟，按商人匿税，语侵司农，司农竦然惮
之。巡视应天，劾伪学，捕奸党。出为浙江按察佥事，擢
广东、湖广大参。复按察浙江，历左右布政司。丁内艰，
补原任。丁外艰，补山东。擢都察院副都御史，巡抚云”
南。镇守沐朝弼恣横，裁之以分义。东川蛮酋阿堂作
乱，居敬请川、贵兵诛之。阿堂窘急，自刎，三省遂定。沐
朝弼衔居敬裁抑之言，以讨堂，不俟勘刻。居敬坐逮
杖系论，戍碣石。穆宗即位，起南京刑部右侍郎，寻转
左高。新郑再相，居敬遂乞归。越四月卒，谕祭葬。